**FISA MASURII M6/3A**

**Denumirea măsurii:** Sprijin pentru înființarea cooperativelor crescătorilor de animale /grupurilor de producători din teritoriul GAL-MVS în vederea facilitării cooperării orizontale și verticale între actorii din teritoriu.

**Codul măsurii: M6 / 3A**

**Tipul măsurii:**

□ INVESTIȚII

□ SERVICII

X SPRIJIN FORFETAR

1. **Descrierea generală a măsurii**

Obiectivul acestei măsuri este acela de a promova cooperarea între agricultorii locali, în scopul utilizării în comun a utilajelor și echipamentelor.

Sprijinul prin această măsura se acordă pentru costuri de constituire a cooperativei/grupului de producători, costuri de cooperare, de promovare, costuri cu investiţiile tangibile şi/sau intangibile pentru promovarea unor proiecte comune care implică agricultorii, organizați într-o cooperativă/grup de producători. Investițiile realizate de către cooperativă sau grupul de producători sunt condiționate de utilizarea acestora (echipamente, infrastructură) în comun.

Măsura se adresează crescătorilor de animale care doresc să se constituie într-o cooperativă crescatorilor de animale/grup de producători din teritoriul GAL-MVS și este restricționata numai pentru cooperativele/grupurile de producători care se încadrează în definiția IMM-urilor și care au fost recunoscute oficial de către autoritatea competentă după 1 ianuarie 2016 și înainte de solicitarea sprijinului.

Întrucât GAL-MVS a introdus în Strategia de Dezvoltare Locală obiectivul specific OS6. “Constituirea unui Grup Operațional în Microregiunea Valea Sâmbetei”, am prevăzut prin măsura propusă dezvoltarea spiritului asociativ, constituirea de cooperative și grupuri de producători în zonă întrucât nu avem decât un grup de producători functional. Am inițiat acest demers întrucât sprijinul pentru constituirea GO se va acorda doar parteneriatelor constituite din cel puţin un partener din categoriile grup de producători/cooperativă.

Propunem această măsură întrucât agricultura este un domeniu bine dezvoltat în teritoriul GAL-MVS. În perioada anterioară de programare 2007-2013, prin finanțări obtinute prin intermediul GAL-MVS, mulți tineri și-au înființat exploatații agricole cu profil agricol prin Măsura 112, Instalarea tinerilor fermieri. Dorim extinderea acestei initiative prin încurajarea formelor asociative și conversia spre producția bio întrucât am identificat aceste nevoi în urma activității de consultare cu agricultorii din teritoriul GAL.

Din resurse proprii cooperativa/grupul de producători va realiza un parteneriat pentru valorificarea produselor agricole, în parteneriat putând fi incluși comercianţi care dețin unități alimentare en gross și cu amănuntul, restaurante, hoteluri, unități de agrement. Cooperarea pentru promovarea lanțurilor alimentare este un obiectiv complex, iar complexitatea este dată de necesitatea unui sprijin consecvent, concentrat pe lanțul valoric, pe de o parte și pe activități de informare, conștientizare și promovare, pe de altă parte. Acesta este motivul pentru care propunem, în primă etapă, constituirea unei cooperative a agricultorilor funcțională, dotată cu echipamente pe care membrii le folosesc în comun, și doar, într-o faza ulterioara, dorim să creem lanțul scurt de aprovizionare și desfacere prin finanțare UE.

Cooperativa/grupul de producători va beneficia accesul la resurse umane și cunoştinţe specializate, antreprenoriat bazat pe valorificarea oportunităţilor, colaborarea dintre organizaţii şi cultura organizaţională în urma parteneriatului încheiat cu un cluster rural din microregiune. Tot clusterul rural, în parteneriat cu cooperativa/grupul de producători va contribui la ridicarea nivelului cunostintelor profesionale ale membrilor sai, prin organizarea de cursuri din resurse proprii, demonstratii practice, schimburi de experienta, editarea de buletine informative pe teme agricole.

Măsura propusă corespunde obiectivului general al strategiei prin care se promovează competitivitatea economiei rurale, dezvoltarea echilibrată și durabilă a teritoriului și crearea unui teritoriu omogen, competitiv și inclusiv care să protejeze valorile locale și să valorifice identitatea teritorială, se bazează pe analiza SWOT și pe nevoile identificate în teritoriu (N 1,2,3,4,5,6,7,8,9,10,12,13).

Care este noutatea adusă de această măsură? Prin ea se combină activitatea agricolă desfășurată de membrii cooperativei/ grupului, cu acțiuni de cooperare în scopul desfășurării de activități de informare, instruire și valorificare produselor agricole.

Asocierea agricultorilor din teritoriul GAL-MVS va îmbunătăţi aprovizionarea pieţelor locale prin livrarea ritmică a unor cantităţi de produse agricole de calitate, adaptate cerinţelor consumatorilor si va contribui la atingerea unui nivel mai ridicat de competitivitate a teritoriului în domeniul agroalimentar. Realizarea de investiţii colective va asigura o eficientă mai mare în ceea ce priveste gestionarea apei si a deşeurilor si va facilita utilizarea surselor de energie regenerabilă.

GAL-MVS încurajează înființarea unei singure cooperative care să polarizeze agricultorii din teritoriul GAL pe motiv că bugetul proiectului este extrem de redus, pe de o parte, iar, pe de altă parte, încurajăm constituirea unei cooperative puternice, competitive,eficiente, cu resurse, în locul mai multor cooperative nefuncționale.

Obiectivul de dezvoltare rurală **a** și, indirect, **c** conform Reg. (UE) nr. 1305/2013, art. 4:

Obiectivul specific al măsurii: OS1 și OS5.

Măsura contribuie la **prioritatea 3** și indirect la **prioritățile 1,2 și 6,** prevăzute la art. 5, Reg. (UE) nr. 1305/2013:

Priorități specifice SDL: Prioritățile specifice 1.1, 1.2, 2.1, 2.2 și 3;

Măsura corespunde obiectivelor art. 27 din Reg. (UE) nr. 1305/2013.

Măsura contribuie la Domeniul de intervenție 3A, conform art. 5, Reg. (UE) nr. 1305/2013).

Măsura contribuie la obiectivele transversale ale Reg. (UE) nr. 1305/2013: inovare, protecția mediului, în conformitate cu art. 5, Reg. (UE) nr. 1305/2013.

Măsura este complementară cu măsurile: M1/2A, M2/2A, M3/2B și M9/3A

Măsura este sinergică cu măsura M8/6B întrucât contribuie la crearea de locuri de muncă, îmbunătățirea calității vieții populației din teritoriul MVS și creșterea atractivității satelor.

1. **Valoarea adăugată a măsurii**

Măsura contribuie la stimularea inițiativelor rurale în domeniul agricol în scopul creșterii calității vieții locuitorilor din teritoriul GAL-MVS, creșterea capacității economice și încurajarea parteneriatelor în forme asociative de tip cooperative/grupuri de producători cu sediul în teritoriul GAL.

Măsura încurajează dezvoltarea economică, creșterea valorii adăugate a produselor agricole, promovarea și desfacerea produselor agricole pe piețele locale și crearea de locuri de muncă

Măsura va contribui la promovarea inovării, promovarea înlocuirii tratamentelor agresive aplicate culturilor vegetale și pomicole cu substante prietenoase cu mediul.

**3. Trimiteri la acte legislative**

**Legislaţie UE:**Recomandarea 2003/361/CE din 6 mai 2003 privind definirea micro-întreprinderilor şi a întreprinderilor mici şi mijlocii;

**Legislație Națională:** Ordonanata nr. 37/2005, modificata prin Legea 338/2005 si Ordinul 171/2006, stabilesc cadrul legal al functionarii si recunoasterii grupurilor de producatori; Lege Nr. 346/2004 privind stimularea înființării și dezvoltării întreprinderilor mici și mijlocii cu modificările  şi completările ulterioare; Legea cooperaţiei agricole nr. 566/2004 cu completările și modificările ulterioare, pentru beneficiarii cooperative agricole; Sprijinul public nerambursabil va respecta prevederile R (CE) nr.1407/2013 cu privire la sprijinul de minimis și nu va depăși 200.000 de euro/beneficiar pe 3 ani fiscali.

**4. Beneficiari direcţi/indirecţi (grup ţintă)**

Beneficiarii direcți al acestei măsuri sunt cooperativa/grupul de producători format din agricultorii din teritoriul GAL-MVS care se încadrează în definiția de IMM-uri, constituiți în baza legislației naționale în vigoare și care deservesc interesele membrilor;

Beneficiarii directi ai M6/3A sunt cooperativa/grupul de producatori format din agricultorii din teritoriul GAL-MVS care se incadreaza in definitia de IMM-uri, constituiti in baza legislatiei nationale in vigoare si care deservesc interesele membrilor;

Beneficiarii indirecti ai acestei masuri sunt agricultorii, producatorii agricoli care beneficiaza de un spor de productie obtinut prin unitatile de desfacere a produselor agricole prin comercializarea unor produse de inalta calitate su membrii comunitatilor locale prin cresterea calitatii vietii in teritoriul GAL-MVS. Atat producatorii agricoli cat si Cooperativa crescatorilor de animale vor fi membri ale Cluster-ului de dezvoltare rurala, respectiv beneficiari directi.

Complementaritatea este asigurata prin prezenta beneficiarilor directi in Masurile mentionate, respectiv M6/3A, M1/2A, M2/2A, M3/2B si M9/3A.

Beneficiarii indirecți ai acestei măsuri sunt agricultorii, producătorii agricoli care beneficiază de un spor de producţie obţinut prin unitățile de desfacerea  produselor agricole prin comercializare unor produse de înaltă calitate și membrii comunităților locale prin creșterea calității vieții în teritoriul GAL-MVS.

1. **Tip de sprijin**

Sprijinul va fi acordat sub formă de sumă forfetară pentru realizarea obiectivelor prezentate în planul de afaceri dar care nu poate depăși trei ani de la data la care cooperativa/grupul de producători a fost recunoscut. Sprijinul este acordat in baza unui plan de afaceri. Bugetul alocat GAL-MVS, în funcție de teritoriu și populație nu este îndestulător față de nevoile de dezvoltare identificate la nivel local, care, pentru a fi acoperite în întregime, ar necesita fonduri mult mai mari. Deoarece GAL-MVS doreste susținerea dezvoltării locale și atragerea unui numar cât mai mare de beneficiari, parteneriatul microregiunii a stabilit ca sprijinul nerambursabil, acordat să fie nu mai mare de 29.944 euro pentru un proiect, sumă la care se aplica regulile ajutorului de minimis.

1. **Tipuri de acțiuni eligibile și neeligibile**

Activităţile relevante pentru implementarea corectă a Planului de Afaceri aprobat sunt eligibile, indiferent de natura acestora. Toate cheltuielile propuse în Planul de afaceri, inclusiv capitalul de lucru și activitățile relevante pentru implementarea corectă a Planului de afaceri aprobat, pot fi  eligibile, indiferent de natura acestora.

1. **Condiții de eligibilitate**

* Solicitantul are sediul în teritoriul GAL-MVS
* Solicitantul trebuie să se încadreze în categoria beneficiarilor eligibil, conform prevederilor legislative naționale,
* Solicitantul trebuie să prezinte un plan de afaceri care detaliază activitățile planificate ale grupului în raport cu una sau mai multe dintre categoriile enumerate mai jos (art. 27 (1) R 1305/2013):

o adaptarea producției și produselor producătorilor care sunt membri ai acestor grupuri la cerințele pieței;

o stabilirea unor norme comune privind informarea asupra producției, acordând o atenție deosebită recoltării și disponibilității; și

o alte activități care pot fi desfășurate de către grupurile de producători, cum ar fi dezvoltarea competențelor în materie de exploatare și de comercializare, precum și organizarea și facilitarea proceselor de inovare.

(Cerințele specifice minime cu privire la conținutul PA vor fi detaliate în Ghidul Solicitantului)

* Obiectul principal de activitate și codul CAEN sunt adecvate;
* În statutul solicitantulului se va regasi mențiunea că utilizarea echipamentelor și a spațiilor de ambalare, etichetare și depozitare se va face în comun.
* Solicitantul va prezenta un plan de marketing care să cuprindă o descriere a activităților propuse; (Cerințele specifice minime cu privire la conținutul planului de marketing vor fi detaliate în Ghidul Solicitantului)
* Solicitantul nu a beneficiat de sprijin anterior prin această măsură din PNDR 2014-2020;
* Implementarea planului de afaceri trebuie să înceapă în termen de cel mult nouă luni de la data deciziei de acordare a sprijinului;

1. **Criterii de selecție**

Pentru această măsură pragul minim se va stabili prin hotararea CD la inceputul fiecarei sesiuni.

|  |  |  |
| --- | --- | --- |
| **Nr crit** | **Criteriul de selecție** | **Punctaj** |
| CS 1 | Cel puțin jumătate din membrii cooperativei dețin exploatații mixte | - |
| CS 2 | Cel puțin jumătate din membrii cooperativei dețin exploatații zootehnice cu animale de valoare genetică ridicată | - |
| CS 3 | Nivel de competente al solicitantului | - |
| CS 3.1 | Cel putin 10% din membri au absolvit cu diplomă de studii superioare în domeniul agricol /agro-alimentar/veterinar | - |
| CS 3.2 | Cel putin 30% din membri au absolvit studii postliceale sau liceale în domeniul agricol/ agro-alimentar/veterinar/ | - |
| CS 3.3 | Cel putin 50% din membri au absolvit un curs de calificare în domeniul agricol, agro-alimentar, veterinar sau economie agrară, sau se obligă să finalizeze acest curs în maxim 36 de luni de la data adoptării deciziei individuale de acordare a ajutorului | - |
| CS 4 | Solicitantul prevede acțiuni inovative/de protecția mediului | - |
| CS 5 | Prezentarea unor precontracte pentru desfacerea produselor agricole | - |
| CS 5.1 | Solicitantul prezintă un precontract pentru desfacerea produselor agricole cu o unitate comercială de desfacere/unitate turistică sau de agrement/ alimentație publică | - |
| CS 5.2 | Solicitantul prezintă două precontracte pentru desfacerea produselor agricole cu două unități comerciale de desfacere/unități turistice sau de agrement/ alimentație publică | - |
| CS 5.3 | Solicitantul prezintă minim trei precontracte pentru desfacerea produselor agricole cu cel puțin trei unități comerciale de desfacere/unități turistice sau de agrement/ alimentație publică | - |
| CS 6 | Solicitantul va demonstra prin recomandări că cel puțin jumătate din membrii cooperativei au participat la sesiunea de instruire dedicată lanțului scurt agroalimentar de calitate, organizată de cluster; | - |
|  | Total | 100 puncte |
| Obs. | **\*** Se cuantifică doar o variantă din următoarele:(CS3.1,CS3.2,CS3.3); (CS5.1,CS5.2,CS5.3) |  |

**NOTĂ:** Modalitatea de punctare a fiecărui criteriu de selecție va fi detaliată în Ghidul Solicitantului pentru această Măsură, în apelurile de selecție aferente fiecărei sesiuni de depunere de proiecte și în fișa de evaluare aferentă măsurii și vor respecta prevederile art. 49 al Reg. (UE) nr. 1305/2013 urmărind să asigure tratamentul egal al solicitanților, o mai bună utilizare a resurselor financiare și direcționarea măsurilor în conformitate cu prioritățile Uniunii în materie de dezvoltare rurală.

1. **Sume (aplicabile) și rata sprijinului**

Sprijinul public nerambursabil acordat este de 100% din cuantumul sprijinului, se se acordă pentru o perioadă de maximum trei ani și este de 29.944 de euro pentru o cooperativă.

Sprijinul public nerambursabil acordat este de 100% din cuantumul sprijinului , înaintea solicitării celei de-a doua tranşă de plată solicitantul face dovada desfăşurării producţiei comercializate în procent de minim 20% din valoare primei tranşe.Sprijinul se va acorda sub formă de primă în două tranșe, astfel:

* 80% din cuantumul sprijinului la semnarea deciziei de finanţare;
* 20% din cuantumul sprijinului se va acorda cu condiția implementării corecte a planului de afaceri, fără a depăși trei ani de la semnarea deciziei de finanțare.

Ultima rată se va plăti numai după ce s-a verificat dacă PA a fost implementat corect. În cazul nerespectării PA, sprijinul se recuperează proporțional cu obiectivele nerealizate.

1. **Indicatori de monitorizare**

|  |  |  |
| --- | --- | --- |
| Domenii de intervenție | Indicator de monitorizare |  |
| 3A | Număr de grupuri/organizații de producători sprijinite | 1 |

|  |  |  |
| --- | --- | --- |
| **Indicatori locali** |  |  |
|  | Număr de persoane instruite | 35 |
|  | Număr de persoane informate | 35 |